Hans-Henrik Søndersted-Olsen

Hans-Henrik Søndersted-Olsen (født 27. juni 1963) er cand.merc. fra Copenhagen Business School og adm. direktør og partner i reklamebureauet Klausen + Partners A/S. Han har International Advertising Diploma, en mini-MBA fra Mannaz og taget et Board Certificate målrettet bestyrelsesarbejde.

Mens han studerede på CBS fik han job i Hellerup Bank og kom gennem fusioner til Andelsbanken og Unibank (i dag Nordea). 1990-1993 kom han til Kræftens Bekæmpelse med ansvar for markedsudvikling og skiftede derfra til direct marketing-disciplinen som marketingansvarlig i International Masters Publishers. 1998-2000 var han marketingansvarlig i ARTE Kulturformidling. I 2000 gik karrieren til den anden side af bordet som direktør og medejer af reklamebureauet Dobermann Advertising A/S, som han dog forlod i 2003 for at blive direktør og medejer af dialogmarketingbureauet Klausen + Partners A/S.

Klausen + Partners har i hans direktørtid positioneret sig som et af de mest prisvindende danske bureauer. Bureauet har således vundet Den Danske Direct Marketing Pris fra 2009 til og med prisen lukkede i 2014. Den digitale transformation af kommunikationsarbejdet har manifesteret sig i tildeling af priser ved Danish Digital Award og Danish Internet Awards.

Også internationalt har Klausen + opnået resultater. Den globale ECHO Award (kendt som VM i Direct Marketing) har bureauet været nomineret til og vundet flere gange, og som eneste danske bureau har det vundet B2B Awards i London (Europamesterskabet i BTB-markedsføring).

Han er specielt optaget af, at marketingindsatsen er dokumentérbar og skaber direkte målbare resultater, eksempelvis i form af salg. I skarp modsætning til branchens aksiom, at halvdelen af marketingindsatsen er spildt, man ved bare ikke hvilken.

Han er aktiv i en række bestyrelser blandt andet Gaihede A/S og PsykiatriPlus A/S.

Formidling 
Han er ekstern lektor på Copenhagen Business School (CBS) og underviser HA’ere og cand.merc.’er i markedsføring og afsætningsøkonomi.
Han er endvidere ekstern censor på akademiuddannelserne og en efterspurgt foredragsholder om marketing.

Forfatterskab 
Søndersted-Olsen er forfatter til adskillige lærebøger om marketing, blandt andet 
 Finansiel Markedsføring (Academica 2010).
 Afsætning af finansielle produkter (Gyldendal 2008)
 Finansiel Kommunikation (Gyldendal 2004).
 MARKETINGhåndbogen (Samfundslitteratur 2003).
 Udnyt reklamekronerne bedre (Samfundslitteratur 1998).

Tillidshverv 
 I bestyrelsen for Danish Direct Marketing Association under Huset Markedsføring fra 1999-2010, næstformand 2004-2010.
 Medstifter af CRM Akademiet med efteruddannelse af danske marketingfolk i Customer Relationship Management (CRM) og Permission Marketing. 
 Tidligere ambassadør for Dansk Folkehjælp.
 Medlem af Advisory Board for Bodilprisen.
 Medlem af VL-gruppe 65.
 Bestyrelsesmedlem i Gaihede A/S
 Bestyrelsesmedlem i PsykiatriPlus A/S

Referencer 
 Markedsføring,8. jan 2003
 Markedsføring,11. jan 2007
 U-landsnyt ,25. jan 2009

 Bureaubiz ,20. juni 2013
 
 Bodilprisen på facebook'',10. august 2015

Reklamefolk fra Danmark
Dansksprogede forfattere fra Danmark
Ansatte ved Copenhagen Business School
Faglitterære forfattere fra Danmark